Na podlagi petega odstavka 231. člena Zakona o urejanju prostora (Uradni list RS, št. \*\*/\*\*) minister za okolje in prostor izdaja

PRAVILNIK

o podlagah za odmero in izračun komunalnega prispevka za obstoječo komunalno opremo na osnovi povprečnih stroškov opremljanja stavbnih zemljišč s posameznimi vrstami komunalne opreme

1. člen

(vsebina)

(1) Ta pravilnik določa podlage za odmero komunalnega prispevka, ki jih uporablja občina, če v šestih mesecih po uveljavitvi občinskega prostorskega načrta ne sprejme podlag za odmero komunalnega prispevka za obstoječo komunalno opremo za območje celotne občine.

(2) Povprečni stroški opremljanja stavbnih zemljišč s posameznimi vrstami komunalne opreme na enoto mere iz 4. člena tega pravilnika se uporabijo tudi za določitev stroškov obstoječe komunalne opreme na enoto mere v odloku o podlagah za odmero komunalnega prispevka za obstoječo komunalno opremo, če občina ne določi stroškov obstoječe komunalne opreme na enoto mere.

1. člen

(izračun komunalnega prispevka za posamezno vrsto obstoječe komunalne opreme)

1. Komunalni prispevek za obstoječo komunalno opremo se izračuna tako, da se najprej ugotovi, na katero vrsto obstoječe komunalne opreme lahko zavezanec priključi svoj objekt ali mu je omogočena njena uporaba.
2. Komunalni prispevek za posamezno vrsto obstoječe komunalne opreme za stavbe se izračuna po naslednji enačbi:

KP(i) = (AGP x CpO(i) x 0,5) + (ASTAVBA x CtO(i) x 0,5)

pri čemer zgornje oznake pomenijo:

* KP(i): znesek komunalnega prispevka za posamezno vrsto obstoječe komunalne opreme,
* AGP: površina gradbene parcele stavbe. Če gradbena parcela ni opredeljena se upošteva površina zemljišča pod stavbo pomnožena s faktorjem 2,5.
* CpO(i): povprečni strošek opremljanja stavbnih zemljišč s posamezno vrsto komunalne opreme, preračunan na m2 površine gradbene parcele,
* ASTAVBA: bruto tlorisna površina stavbe, ki predstavlja zmogljivost stavbe in je določena skladno s predpisi, ki urejajo razvrščanje objektov,
* CtO(i): povprečni strošek opremljanja stavbnih zemljišč s posamezno vrsto komunalne opreme, preračunan na m2 bruto tlorisne površine objekta,
* i: posamezna vrsta obstoječe komunalne opreme.

(3) Komunalni prispevek za posamezno vrsto obstoječe komunalne opreme za gradbeno inženirske objekte se izračuna po naslednji enačbi:

KP(i) = AGIO x CtO(i) x 0,5

pri čemer zgornje oznake pomenijo:

* AGIO: površina gradbeno inženirskega objekta, ki predstavlja zmogljivost objekta in je določena skladno s predpisi, ki urejajo razvrščanje objektov,
* ostale oznake pomenijo enako kot v prejšnjem odstavku.

1. člen

(izračun celotnega komunalnega prispevka)

Komunalni prispevek za obstoječo komunalno opremo, ki se odmeri zavezancu, se izračuna po naslednji enačbi:

KP = 0,3 x ∑ KP(i)

pri čemer zgornje oznake pomenijo:

* KP: znesek komunalnega prispevka za obstoječo komunalno opremo, ki se odmeri zavezancu,
* KP(i): znesek komunalnega prispevka za posamezno vrsto obstoječe komunalne opreme.

1. člen

(povprečni stroški opremljanja stavbnih zemljišč s posameznimi vrstami komunalne opreme)

Povprečni stroški opremljanja stavbnih zemljišč s posameznimi vrstami komunalne opreme, preračunani na m2 površine gradbene parcele in m2 bruto tlorisne površine objekta znašajo:

|  |  |  |
| --- | --- | --- |
| Vrsta obstoječe komunalne opreme | Cpo EUR/m2 | Cto EUR/m2 |
| Cestno omrežje | 17,50 | 48,00 |
| Vodovodno omrežje | 6,50 | 17,00 |
| Kanalizacijsko omrežje | 5,40 | 11,00 |
| Plinovodno omrežje | 3,80 | 7,00 |
| Vročevodno omrežje | 10,00 | 10,00 |
| Javne površine | 0,70 | 2,00 |

1. člen

(prenehanje veljavnosti)

Z dnem uveljavitve tega pravilnika preneha veljati Pravilniko podlagah za odmero in izračun komunalnega prispevka za obstoječo komunalno opremo na osnovi povprečnih stroškov opremljanja stavbnih zemljišč s posameznimi vrstami komunalne opreme (Uradni list RS, št. \*\*/\*\*)

1. člen

(začetek veljavnosti)

Ta pravilnik začne veljati naslednji dan po objavi v Uradnem listu Republike Slovenije.

Št.

Ljubljana, dne \_\_. november 2021

EVA 2018-2550-0017

mag. Andrej Vizjak   
Minister  
za okolje in prostor

**-------------------------------------------------------------------------------------**

O b r a z l o ž i t e v:

Pravilnik o podlagah za odmero komunalnega prispevka za obstoječo komunalno opremo na osnovi povprečnih stroškov opremljanja stavbnih zemljišč s posameznimi vrstami komunalne opreme se pripravi na podlagi 219. člena Zakona o urejanju prostora.

K 1. členu:

Člen določa vsebino pravilnika. Pravilnik uporablja občina, če v šestih mesecih po uveljavitvi občinskega prostorskega načrta ali njegovih sprememb in dopolnitev, na podlagi katerih se spreminja namenska raba prostora in posledično podatki, ki so pomembni za oblikovanje podlag za odmero komunalnega prispevka, ne sprejme ustreznih podlag za odmero komunalnega prispevka za obstoječo komunalno opremo za območje celotne občine.

Člen poleg tega opredeljuje tudi možnost uporabe povprečnih stroškov opremljanja stavbnih zemljišč za posamezno vrsto obstoječe komunalne opreme iz tega pravilnika v odloku o podlagah za odmero komunalnega prispevka za obstoječo komunalno opremo, če občina sama na drugačen način ne določi stroškov obstoječe komunalne opreme na enoto mere.

K 2. členu:

Člen določa izračun komunalnega prispevka za posamezno vrsto obstoječe komunalne opreme, ločeno za stavbe in gradbeno inženirske objekte.

Enačbi se neposredno uporabljata v upravnih postopkih odmere komunalnega prispevka, saj je iz dokumentacije za gradnjo ali uradne evidence mogoče pridobiti podatek, na katero vrsto obstoječe komunalne opreme bo priključen objekt (stavba ali gradbeno inženirski objekt) in kakšno površino ima. V kolikor gradbena parcela stavbe ni opredeljena se za izračun komunalnega prispevka pridobi podatek o površini zemljišča pod stavbo, ki se ga pomnoži s faktorjem 2,5.

Za strošek posamezne vrste obstoječe komunalne opreme, preračunane na m2površine gradbene parcele in m2 bruto tlorisne površine objekta se uporablja povprečne stroške iz 4. člena.

K 3. členu:

Člen določa izračun celotnega komunalnega prispevka, ki predstavlja vsoto komunalnih prispevkov za posamezno vrsto komunalne opreme, pomnoženo s povprečnim korekcijskim faktorjem 0,3.

K 4. členu:

Člen določa povprečne stroške opremljanja stavbnih zemljišč s posameznimi vrstami komunalne opreme, preračunane na m2 površine gradbene parcele in m2 bruto tlorisne površine objekta.

K 5. členu:

Člen določa prenehanje veljavnosti Pravilnika o podlagah za odmero komunalnega prispevka na osnovi povprečnih stroškov opremljanja stavbnih zemljišč s posameznimi vrstami komunalne opreme (Uradni list RS, št. 95/07 in 61/17 – ZUreP-2).

K 6. členu:

Določa datum veljavnosti pravilnika.